Adenomiosis

Adenomyosis ialah perkembangan lapisan rahim ke dalam dinding rahim.  Gejala biasanya termasuk haid yang menyakitkan dan berat; bagaimanapun, sesetengah orang tidak mengalami sebarang gejala.   Gejala lain termasuklah sakit pelvis kronik dan sakit semasa hubungan seks .  Komplikasi yang berkait termasuk ketidaksuburan dan endometriosis. 

Punca ia terjadi adalah tidak jelas.  Faktor yang menyumbang termasuklah obesiti, pengunaan pil kawalan kelahiran, C-section, kehamilan dan pelebaran dan kuretase .  Punca ia terjadi mungkin melibatkan kecederaan dan penyembuhan pada bahagian dalam rahim atau tisu Müllerian .  Diagnosis akan dijalankan berdasarkan simptom dan disahkan melalui ultrabunyi, MRI atau biopsi .   Ia boleh melibatkan bahagian kecil atau besar pada rahim.  Selalunya rahim akan membesar ekoran gejala ini; walaupun begitu, ia bukan kanser .  

Gejala boleh dikurangkan dengan pengunaan NSAID, pil kawalan kelahiran, IUD hormon atau danazol .  Pilihan prosedur yang lazim digunakan antaranya ialah embolisasi arteri rahim, ablasi endometrium, dan miomektomi .  Bagi mereka memilih untuk tidak mempunyai anak lagi, mereka boleh menjalankan pembedahan pembuangan rahim . 

Adenomyosis dianggarkan menjejaskan 20 hingga 35% wanita.  Ia paling kerap dijumpai didalam kalangan wanita yang berada dalam umur yang sumur, dengan diagnosis selalunya pada orang 40-an.   Carl von Rokitansky, ahli patologi Jerman, pertama kali menerangkan keadaan ini pada tahun 1860.  Istilah ini adalah daripada "adenos" bermaksud "kelenjar", "myo" bermaksud otot, dan "osis" bermaksud keadaan. 

 Rujukan 

Category:Ginekologi
Category:Kesihatan Wanita
Category:Translated from MDWiki